Јивли Минаре

Џамија Аладин, Јивли Минаре или Улу џамија (турски: Ulu Cami, „Голема џамија“) — џамија која се наоѓа во Анталија, Турција. Оваа историска џамија била изградена во времето на анадолскиот селџучки султан Кајкубад I. Џамијата се наоѓа во Калеичи (центарот на стариот град) по должината на улицата Кумхуриет, веднаш до Калекаписи Мејдани. Самото минаре на џамијата е украсено со темносини плочки и претставува обележје и симбол на градот.

 Историја 

Џамијата била за првпат изградена во 1230 година и целосно реконструирана по вторпат во 1373 година. Минарето е високо 38 метри и е изградено на квадратна камена основа.

Првата зграда (1230) била изградена околу 1225-7, за време на владеењето на селџучкиот султан Кајкубад I (1220-1237). Оригиналната џамија била уништена во 14 век, а во 1373 година од страна на Хамидите била изградена нова џамија на основа на византиската црква. Со своите шест куполи, таа претставува еден од најстарите примери на мулти-куполна конструкција во Анадолија.

Денес во зградата е сместен Етнографскиот музеј во Анталија и содржи облека, кујнски прибор, таписерии и разбои, чорапи, вреќи, килими, украси и номадски шатори. Таа била отворена за јавноста во 1974 година.

 Наводи 

 Надворешни врски 

 Pictures of the mosque  

Категорија:Џамии во Анталија
Категорија:Згради и градби во Анталија
Категорија:Знаменитости во Анталија
Категорија:Архитектура на Анадолските бејлици